উদয়পুর (ত্রিপুরা)
উদয়পুর দক্ষিণ ত্রিপুরার অন্যতম প্রধান শহর। ত্রিপুরার রাজধানী আগরতলা থেকে এর দূরত্ব ৫৫ কিলোমিটার। ত্রিপুরার মহারাজাদের শাসনামলে উদয়পুর ত্রিপুরার রাজধানী ছিলো। পরে তা আগরতলাতে স্থানান্তরিত করা হয়। সে সময় এর নাম ছিল রাঙ্গামাটি। মহারাজার নামানুসারে এর আরেকটি নাম ছিলো রাধাকিশোরপুর।
দৈনিক সংবাদ (ভারত)
দৈনিক সংবাদ ভারতীয় রাজ্য ত্রিপুরার রাজধানী আগরতলা শহর থেকে প্রকাশিত বাংলা ভাষার একটি প্রভাতী দৈনিক পত্রিকা। এটি রাজ্যের সর্বাধিক প্রচারিত দৈনিক সংবাদপত্রগুলির মধ্যে একটি। এই সংবাদপত্রটিকে উত্তরপূর্ব ভারতের ভালো মানের বাংলা ভাষার সংবাদপত্রগুলির একটি হিসেবে বিবেচনা করা হয়।